# Lucía Caram

Lucía Caram Padilla (Tucumán, Argentina, 21 d'octubre de 1966) és una monja dominica contemplativa i activista cristiana que fomenta la solidaritat i justícia social i lluita contra la pobresa i l'exclusió social. Viu a Manresa.
A Manresa ha estat promotora de diverses entitats. Ha iniciat la Fundació del Convent de Santa Clara, anteriorment anomenada Fundació Rosa Oriol. Aquesta entitat ajuda 1.300 famílies desfavorides a Manresa. Ha impulsat l'espai El costureo, uns horts on dones de diversos orígens tenen feina i destinen verdura fresca al Banc dels Aliments.
També ha fomentat la creació el Grup de Diàleg Interreligiós, el Projecte Mosaic de salut mental i un alberg, entre altres entitats.
Participa activament als mitjans de comunicació d'àmbit català i espanyol a través, per exemple, del programa Punt de trobada de Ràdio 4 o El suplement de Catalunya Ràdio. Ha publicat l'autobiografia Mi claustro es el mundo. Va rebre el Premi Català de l'Any 2014.
El 2018 va rebre la Creu de Sant Jordi "pel seu compromís amb les persones més desfavorides com a promotora de la Plataforma Ciutadana de Solidaritat, creada al Convent de Santa Clara de Manresa, i la seva vinculació a la Fundació del Convent de Santa Clara".
Ha impulsat el 'Programa Invulnerables' de lluita contra la pobresa infantil.

## Obres publicades

* Santa Catalina de Siena: el coraje en la Iglesia. Burgos: Monte Carmelo, 1997.
* Saludablemente bien: la homeopatía y la humanización de la medicina. Madrid: Edibesa, 1999.
* Celebramos la vida: "contemplando y predicando" 1206-2006. Bilbao: Desclée de Brouwer, 2008. ISBN 9788433022158.
* Mi claustro es el mundo. Barcelona: Plataforma, 2012. ISBN 9788415115632.
* Estimar la vida i compartir-la: sobre la felicitat i el compromís. Barcelona: Ara Llibres, 2014. ISBN 9788416154104.
* A Dios rogando. Barcelona: Plataforma, 2012. ISBN 9788415880820.
* Sor Lucía se confiesa. Barcelona: Plataforma, 2015. ISBN 9788416256785.

## Referències

* 1 2 M. Amela, Víctor «"Dios no tiene manos, ¡pero tiene nuestras manos!"». La Vanguardia, 04-12-2012 [Consulta: 17 abril 2015].
* ↑ «La Fundació del Convent de Santa Clara es presenta en societat». Nacio Digital, 2018 [Consulta: 24 novembre 2019].
* 1 2 ACN «Lucía Caram, premi Català de l'Any 2014». Vilaweb, 17-04-2015 [Consulta: 17 abril 2015].
* ↑ Ahumada, Laia de. «Lucía Caram: "El que em sedueix és la recerca de Déu que hi ha en la gent d'altres religions"». A: Monges. Barcelona: Fragmenta Editorial, 2008, p. 89 i ss.. ISBN 978-84-92416-02-8.
* ↑ «Sílvia Cóppulo presentarà a Catalunya Ràdio 'La vida', un espai divers i obert a la participació». Ara, 27-08-2015 [Consulta: 7 setembre 2015].
* ↑ G., A. «Lucía Caram, Catalana de l'Any 2014». ARA, 16-04-2015 [Consulta: 17 abril 2015].
* ↑ «El Govern distingeix amb la Creu de Sant Jordi 30 persones i 24 entitats». Gencat, 17-07-2018. Arxivat de l'original el 2018-07-18. [Consulta: 18 juliol 2018].
* ↑ «Els voluntaris dels 'Invulerables' es troben al Kursaal». Manresa Diari, 11-10-2017 [Consulta: 8 desembre 2022].
* ↑ Playà Maset, Josep «#Invulnerables: contra la pobreza infantil Proyecto solidario El proyecto de sor Lucía Caram con apoyo de la Fundació La Caixa». La Vanguardia, 13-09-2020 [Consulta: 8 desembre 2022].

## Enllaços externs

* Entrevista a Cuatro
* Entrevista a la Sexta Arxivat 2015-04-17 a Wayback Machine.
* El convidat a TV3